عبد الحى حلمى

عبد الحى حلمى (1857 - 1912م) مطرب مصرى ظهر فى اول القرن العشرين اتولد فى مدينة بنى سويف اتنقل لاسكندريه واشتغل عند اسماعيل باشا حافظ اللى كان من اعيان اسكندرية . وفى صالون اسماعيل باشا قابل عبد الحى كبار المطربين فى مصر فى اواخر القرن التسعتاشر  وعلی راسهم عبده الحامولى. فحفظ الكثير من الألحان القديمة اللى كان بيغنيها المطربين القدامى، زى عبده الحامولى، و محمد عثمان، والشيخ عبد الرحيم المسلوب. ومنها اشتغل مذهبجى فى تخت الحامولى فأتعلم اصول الغناء فأجازه نقيب الموسيقيين فى القاهرة ليكون مطرب منفرد له تخته الخاص.

 اشهر ادواره 
 "على روحى أنا الجاني" لمحمد عثمان
 "بستان جمالك" لمحمد عثمان
 "قدك امير الأغصان"

من العازفين اللى رافقوا تخت عبد الحى منهم عازف القانون محمد عقاد وعازف الكمان ابراهيم سهلون وكمان الكمانى الحلبى سامى الشوا. كان اول تسجيل له مع شركة زينوفون سنة 1906 وبعدها سجل مع شركات اسطوانات تانيه فى مصر زى جراموفون البريطانية و اوديون و بيضافون.

 مصدر 

 - عبد الحى حلمي، فردريك لاغرانج، نادى الاسطوانة العربية (غلاف القرص المدمج)، 1993.

 شوف كمان 
 رواد الغناء فى القرن 19
 شخصيات مصريه مشهوره
200px|center

تصنيف:مواليد 1857
تصنيف:وفيات 1912
تصنيف:ملحنين مصريين
تصنيف:موسيقيين مصريين
تصنيف:مغنيين مصريين
تصنيف:اشخاص من بنى سويف
تصنيف:ناس من مدينة بنى سويف